**Муниципальное казенное общеобразовательное учреждение**

**«Средняя общеобразовательная школа №2» г. Избербаш**

***«Кь кь – хIярп***

***ва тIама»***

**2 класс**

**Ибрагимова Заира**

**Магомедсаламовна**

**Избербаш-2018**

***Тема:***

***«Кь кь - хIярп ва тIама».***

***Дарсла мурад: КIирка хIярп Кь дурхIнази багьахъни; Кь- лебти***

***дугьби дархьли ирахъес , дучIахъес ва лукIахъес дурхIни***

***бурсибарни; дарган мезла тIамри ва хIурпри***

***тикрардарни , кагахъни ; илди декIардира хъес***

***бучIанти бурсибарни;***

***ДурхIни пикрибикIахъес бурсибарни , дархьти таманти***

***жавабти лугахъни; Дарган мезла дурсрачи , вегI акIубти***

***мер-мусаличи диги имцIабарни.***

***Дарс гIеббурцути ваяхI:* *поэтла портрет ,карточкаби, буралаби,***

***тестани,"Лачин"журнал, дурхIнанала***

***проектуни, плакат"Дигахъен ва руркъен***

***нешла мез", проектла доска, проектор.***

***Дарсла план:***

1. ***Класс дарсличи хIядурбарни.( Тема ва мурад аргъахъни ).***
2. ***Фронтальный опрос.***
3. ***ДекIар-декIарти заданиебачил кIирка хIурпри тикрардарни.***
4. ***Физминутка.***
5. ***Сагаси тема кабихьни.***
6. ***Дарс кагахъни.***
7. ***Рефлексия.***
8. ***Хъули хIянчи бедни.***

**Дарсла башри. 1. Дарс бехIбихьни, илала тема ва мурад аргъахъни.**

**Учитель:**

Салам хIуша дакIибтас

Иш нушала дарсличи,

ГIурра халаси салам

ХIушаб диштIати чатIнас!

**Ученикуни:**Салам!

Нуша - разити дурхIни, Нуша - сакIубти дурхIни,

Дахъал гъай хIейгахъехIе: ХIядур!- или ибхIели, Мурталра хIядуртира!-

или жаваб лугехIе.

**Учитель:** Кадиирая. ИшбархIи нушала дарган мезла дарс саби. Нушани ил дурабуркIехIе цабара гIядатла ахIенси тяхIярли. **Слайд №1,2**

**2. Фронтальный опросличил даргала алфавит тикрарбарни.**

**Учитель:** Бурая гьари чум хIярп лера даргала алфавитлизир? Сегъунти дирара хIурпри ? Чум сари абхьибти хIярп даргала алфавитлизир? Сен абхьибти или дикIутира? Чум сари кьяпIти ?Урус мезлизир чум сари ? ГIур сегъунти хIурпри лера дарган мезлизир урус мезлизир агарти ? Сен кIиркаби или дикIутира ? Сегъунти элементуни лера? (ДурхIнани суалтас жавабти луга).

ТикрардирехIе нушани делчIунти кIирка хIурпри. (суратуназир чедиахъулра , дурхIнани илди дуру)

**3. ДекIар–декIарти заданиебачил кIирка хIурприкагахъни.**

**Учитель:** БелкIеная тетрадунази число ва классла хIянчи.

**Декабрьла вецIну авра .** **Классла хIянчи.** **Учитель:**БехIбирхьехIе нушала хIянчи. КIирка хIурпри кадатирая.

**Карточка №1 Дарган мезла ва урус мезла дугьби цугдуцая**.

**4. Физминутка:**

**5.Сагаси тема кабихьни.**

Суратуни хIердарни . Слайдличир мицIирагла суратуни. **.** Кьял, мукьара, кьядга,

**Учитель:** Се сари суратлизирти ?

**Ученик:**МицIираг.

**Учитель:** Сегъунти дирара мицIираг ?

**Ученик:**ДугIла ва хъа мицIираг.

**Учитель:**Сегъунти мицIираглис хъа дикIулра?

**Ученик:**Хъулир хIердирути сари хъа мицIираг.

**Учитель:**ДугIла мицIираг сегъунти ?

**Ученик:**ВацIализир хIердирар , илди адамтачи чедулхъан.

**Учитель:**ГIур сегъунти мицIираг даладая хIушани ?

**Ученикуни:**БецI , синка , бугъа , къача , гурда, гIяра, урчи , хя, жита ва ц. ( ДурхIнала проектуни чедаахъес ).

**Учитель:**Сегъуна пайда леба нушаб мицIираглизибад?

**Ученикуни:** Мазали бала луга. Кьяй ниъ луга. Хяли хъали балтахъу. Житали ваца бурцу.

**Учитель:**ЧардулхъехIе нуша. Сегъуна хIярп леба ишди дугьбазиб кIирка.**Ученик:** Кькь- хIярп леб.

**Учитель:**Кь - хIярпличила сари нушала ишбархIила гъай.

**Дарсла тема саби :"Кь кь - хIярп ва тIама".**Сегъунти элементуназибад цалабикили иш хIярп ?

**Ученик:**К - хIярплизибад ва кIантIиси ишарализибад. ( доскаличиб лукIулра)

**Учитель:**Къяй бицIахъая .Абхьая жузи бяхI 43. БучIехIе Р. Рашидовла назму **"Кьанти гIебшнила макьамти "** (сурат чебиахъулра иличила бурулра) . ДурхIнази назму бучIахъулра.

**Учитель:**Се ибси гIебшни ибси ?Селичила бурули назмулизиб ?

**Ученик:**Осень.

**Учитель:**ГIебшнила аргъличила бурая. (2-3предложения) (ГIебшни аргъ бугIярли бирар. Забли урзар. Чярт дирар . Галгубачирти кIари кадиркур. Чякни ванати улкнази аркьян . ЦIедеш дукьар.)

**Учитель:**БусягIят сегъуна манзил саби нушала ?

**Ученик:**Яни .

**Учитель:**Сегъуна аргъ яни? Се бирара янила замана? (ДурхIнала проектуни чедаахъес). (Янила замана дяхIи бирар. Авлахъуни цIуба дяхIили кIапкадиру. Галгуби чIянкIдирар. БиштIати разибиркур. Илди гъяймачиб кабулхъан. )

**Учитель:** Даргая ишар кь- хIярпличилти дугьби ва мягIна баянбарая.(ДурхIнани дургу ).

**Учитель:** ДелкIеная сагати дугьби **Кьанти- поздние КьяпIи -дымоход. Макьамти - мелодии.**

**Учитель:** **Карточка№2 Слайд №13.** Суратунала мерлар гIягIнити дугьби кадатирая. Дугьби удирти суратуназир лер. Цала цали ахтардидарая.

**6. Дарс кагахъни. Учитель:**БелкIеная хIянчи 55.(Доскаличиббиру ) а) Сагаси- буркьа , жявли - кьанни, аркьуси - лявкьуси, узуси - акьуси. Чили пикрибиру предложение.

Карточка№2

**Учитель:** **б) ИрзехIе кроссворд . Слайд №15, 16.**

**Учитель:** **в) "Дев бучая ".**Цаибил къяйли иш дев бучая . **КьяпIти**КIиибил къяйли иш дев бучая .**Кьиркьир**

**Учитель:**Сегъуна хIярпличила гъайдикIули калунра нуша? Абхьибсив кьяпIсив ил хIярп ? Чум элементлизибад цалабикили ?

**7. Рефлексия. Слайд №17, 18.**



**8. Хъули хIянчи бедни.**

**Учитель:**Молодцы ! ИшбархIи дарсличиб лебилра ункъли бузи. Лебтасалра нуни шулакьиматуни кадалтулра.**"Дарган мез дални-гьарил дарганна чебла саби". Слайд№31.**АхIерти дурхIни, хIушанира хъуммартидая дарган мез. ГъайдикIеная нешла мезли. Илди хIедални вегIла игъбарагардеш саби. **Учитель:**Хъули хIянчи лерилра делчIунти тикрардарес. ХIянчи 54. ГIяхIли калена! **Слайд №19, 20.**